
PROME MINISTER Evelyn Wever-Croes 


Asunto General, Innovacion, Organisacion Gubernamental, Infrastructura y Planificacion Teritorial 


UN AÑA DI LANDSPAKKET 


Gobierno a tuma su tempo pa firma pa negocia un bon 
areglo cu por cumpli cu ne 








Durante Conferencia di Prensa di Gobierno di Aruba dialuna 
mainta, Prome Minister Evelyn Wever-Croes a informa tocante 


e elementonan den e Landspakket. Despues di 13 di November 


areanan similar cu ta e areanan financiero cu ta wordo traha 
ribe dje den e landspakket. 
Tema A: e maneho financiero di gobierno. 





aña pasa, Gobierno a firma e 
landspakket. Ya ta un aña caba cu 
Aruba ta den e landspakket. Un aña, 
Prome Minister ta considera, un aña 
hopi dificil. 


Prome Minister a enfatisa cu prome 
cu Gobierno a yega na firma e 
landspakket aña pasa, a tuma tur 
tempo pa negocia un bon areglo. E 
prome propuesta cu Hulanda a duna 
na juni, Gobierno no por a acepta y a 
sinta na mesa y negocia di juni te cu 
november. Den proceso, Gobierno a 
haya hopi presion pa firma pa caba, 
presion interno den e gremionan. 


Pero pa 2 motibo, Prome Minister a duna di conoce, Gobierno 
no a core firma e Landspakket. E prome motibo ta pasobra 
Gobierno tawata kier ta sigur cu ta saca un trato husto. Berdad 
Gobierno tawata lomba contra muraya door di e pandemia pero 
pa Gobierno, esey no kiermeen mester acepta tur inhusicia. 
“P'esey nos a negocia te november ora nos tabata tin un 
propuesta riba mesa cu nos por a biba cu ne”. 


E di dos motibo pakico Gobierno no a core firma di biaha, Prome 
Minister a enfatisa, cu e, como Prome Minister ni Gobierno lo a 
firma algo si nan no tabata sigur di por a cumpli cu ne. 


Prome Minister a duna di conoce cu e landspakket tras 
di lomba aki a exigi hopi trabou di hopi hende pa cua e ta 
sumamente agradecido na cada un di nan. Nan a dedica nan 
mes pa Gobierno por a duna contenido na e palabracionnan. 
E landspakket ta contene 8 area di cual e prome 4 nan ta 





Tema B: e gastonan y efectividad di 
sector publico. 

Tema C: Impuesto. 
Tema D: Sector 
bancario. 


Financiero, 


Durante e aña tras di lomba varios 
estudio a wordo haci con pa tin un 
miho maneho financiero, con pa 
baha gastonan, traha mas eficiente, 
mehora sector financiero y con pa 
drecha impuesto. 


Tema E: reformanan econmico. 
Akinan tambe estudionan a wordo 
haci pa mira kico por haci pa 
desaroya nos economia mas lihe. 
Prome Minister a indica e rapport ta kedando cla den e dianan 
aki. 

Tema F: cuido. Aki tambe tin varios deliberacionnan tumando 
luga, e estudionan no ta cla ainda. Aworaki, nan a busca un 
profesor Hulandes tambe pa yuda pa asina por garantisa 
calidad di cuido. 

Tema G: enseñansa. Akinan tambe estudionan a wordo haci 
door di Inspectie Onderwijs di Aruba y di Hulanda. E rapport 
tambe ta den keda cla pa presenta na stakeholders. 

Tema H: con nos por haci den nos estado di derecho ta mas 
fuerte. E ta mas den areanan di husticia, proteccion di nos 
fronteranan. Con por traha hunto pa construi un Aruba mas 
husto y sigur. 


'Riba cada un di e areanan aki ya ta wordo traha un aña caba 
pa nos por tin mehoracion y pa hunto delinea kico a e miho 
pasonan pa Aruba tuma”, Prome Minister a duna di conoce. 

Prome Minister Evelvn Wever-Croes: 


CAMBIONAN DEN REFORMA FISCAL 


“Lo move di impuesto directo pa impuesto indirecto 
haciendo e sistema di impuesto mas husto y mas senciyo" 


Prome Minister dialuna mainta, durante Conferencia di 
Prensa di Gobierno di Aruba a elabora riba e contenido di e 
Landspakket y especialmente riba e tema di Reforma Fiscal. 





Cada kwartaal ta traha cu un agenda di ehecucion y den agenda 
di e di 4 kwartaal cu a wordo publica di e Landspakket, ta para 
cu awe, dialuna 15 di november ta un fecha imporatnte pa loke 
ta trata reforma di impuesto. Prome Minister a duna di conoce 
cu Gobierno no ta introduci BTW awe manera algun persona 
a pensa. Pero si Prome Minister a anuncia cu Gobierno a 
tuma e decision pa bin cu reformanan den nos impuesto. E 
cambionan aki ta inclui BTW cu lo bin cu ne y rebahonan di 
otro impuestonan. E cambionan aki ta bay wordo introduci na 
1 di Januari 2023. "Esaki ta duna nos 14 luna pa prepara pa 
e cambio no solamente den ley pero pa papia y dialoga cu 
stakeholders pa tur hende ta prepara pa 1 di Januari 2023 cu 
e cambionan aki por drenta na vigor”. 


Cue cambionan aki ta bay move di impuesto directo pa impuesto 
indirecto haciendo e sistema di impuesto mas husto y mas 
senciyo. Den esaki a tene cuenta tambe pa haci cambio den 
e ley riba winstbelasting pa asina haci Aruba mas competitivo 
pa por atrae mas inversionista y pa nos inversionistanan local, 
e impuesto por baha poco. Tambe ta tene cuenta pa baha e 
peso di impuesto riba nos ciudadanonan especialmente nos 
pensionadonan. 





Aworaki cu e prome decision di Gobierno a wordo tuma, ta 
bay sigui e consultanan cu stakeholders pa nan por duna nan 
opinon riba e diferente propuestanan. 'Unabes nos scucha di 
nan nos por bisa den ki direccion nos por bay cu cada un di e 
cambionan aki. 





"Cu tur esaki nos a cumpli cu e landspakket, hopi calculacion 
a wordo haci y mi kier gradici nos comision di reforma fiscal 
pa tur e trabounan haci te awor”, Prome Minister a termina 
bisando. 








REFORMA FISCAL 


Lo tene cuenta tambe pa haci cambio den e ley riba 
winstbelasting pa asina haci Aruba mas competitivo 
pa por atrae mas inversionista y pa nos inversionistanan 
local, e impuesto por baha poco! 

Prome Minister Evelyn Wever-Croes: 


ORGANISACION DI GABINETE 
WEVER-CROES II SU MINISTERIONAN 


Dialuna 15 di November, durante Conferencia di Prensa di 
Gobierno di Aruba, Prome Minister Evelyn Wever-Croes a 
duna un splicacion amplio di e organisacion di ministerionan 
di Gabinete Wever-Croes Il enfatisando e falta di structura 
pa loke ta trata e personal cu ta traha cu un minister cu 
Gabinete Wever-Croes a encontra na 2017. Prome cu a 
drenta gobernacion aki, cada minister tabata dicidi ken e ta 
trece, cuanto hende e ta trece pa traha cu ne y cuanto e kier 
paga cada hende. Esaki a pone cu hendenan cu tabata haci 
e mesun trabou tabata haya diferente pago depende di cierto 
circuminstancianan. Pero, Prome Minister a duna di conoce, 
nada tabata documenta ni oficial. 


'E tabata un free for all. Na 2017, nos a dicidi di organisa 
tambe na e Bureau di ministernan pasobra no por ta asina cu 
henter Gobierno ta organisa y net ministernan ta desorganisa”, 
Prome Minister a expresa. 


Gobierno a cuminsa cu un organogram cu ta mustra con un 
ministerio ta hinca den otro en general. E structura di cada 
ministerio: Minister > Conseheronan (inhoudelijk of juridisch) > 
Begrotingscoordinator pa atende cu temanan di presupuesto 
> Chef di Bureau > Demas funcionnan cu tin: Bode, un 
persoonlijke beveiliger, un chauffeur, Secretariële en 
Administratieve ondersteuning > esnan den comunicacion y 
consulent cu ta yuda atende publico. Esaki ta e organisacion 
di cada ministerio. Ministernan tin e escogencia pa yena e 
puestonan aki. 


Contestando preguntanan cu ta surgi enuanto e cantidad di 
persona cu ta traha na cada oficina di minister, Prome Minister 
a enfatisa cu a palabra den e maneho di 2017, cu ta limita e 
cantidad na 25 persona pa cada ministerio. Cierto momento 
e minister cu tabata carga cu husticia y integracion a pidi pa 
aumenta e cantidad mirando cuanto hende ta frecuenta akinan 
pa atende cu tema di permiso. E ora den un periodo breve, e 
tabata permiti pa tabata tin mas di 25. 


Haciendo esaki, tambe, a atende cu e pago di cada funccion. 
Cada minister mester traha cu loke ta usual den gobierno basa 
riba e schaalnan usual den gobierno. Aparte di esaki tambe 
cierto funccionnan ta haya un toelage pa auto, of pa telefoon 
y e ter beschikkings toelage di 25% pasobra un persona cu ta 
traha cu minister mester tey 24/7. “Esunnan cu ta traha cu mi 
por bisa berdad e ta 24/7 y hopi biaha ta despues di 6 pm mi 
ta comunica cu nan pa nan yuda mi cu consehonan pasobra 
durante dia mi ta ocupa den diferente reunion”, Prome Minister 
a duna di conoce. 


Un situacion di diferencia ta den e Ministerio di Enseñansa na 
unda cu e Minister anterior no tabata traha cu hopi hende cu ta 





haci cu pa e aña aki no tin presupuesto pa amplia e cantidad di 
hende den e ministerio aki pero sigur Minister Endy Croes tin 
mester mas hende pa yud'e den e trabounan pa loke ta trata 
enseñansa y deporte. 


'Cu esaki mi kier duna e transparencia cu a wordo pidi na nos 
pa duna con e organisacion di e ministerionan ta hinca den 
otro. Manera mi a bisa ora nos a drenta gobernacion, no tabata 
tin nada regla" 


Prome Minister a compara su ministerio cu esun di e ex Prome 
Minister anterior, señor Mike Eman cu na momento cu el a sali 
for di gobierno, e tawata tin 147 persona riba su payroll pero 
a yega te 300 persona dado momento den su gobernacion. 
Prome Minister a enfatisa cu e ta traha cu e cantidad maximo 
di 25 persona y pa e gobernacion aki, te cu awor e tin 16 
persona ta traha pe sperando cu prome cu fin di aña haya e 
2 conseheronan cu e ministerio ta buscando riba e tereno di 
infrastructura pa por yega na 18. 


Prome Minister a enfatisa cu esaki ta pa duna indicacion con 
Gabinete Wever-Croes a drenta e gobernacion y dicidi pa 
baha e gastonan. Esaki a wordo comparti cu sindicatonan y cu 
Parlamento varios biaha. 


“Nos no ta traha cu un cantidad grandi di persona. Nos ta wordo 
tilda hopi biaha di nepotismo y ta tuma hende den servicio sin 
importa nan preparacion of sin sa si nan por haci e trabou pero 
ta tuma nan simplemente pasobra nan ta conoci sea ta amigo 
of sostenedor. Ora bo ta traha cu un maximo di 25 hende na 
cada minsiterio, no tin espacio pa nepotismo pasobra bo mester 
cada un di e personanan aki den nan specialidad y capacidad 
pa yuda bo haci e trabou. Mi por bisa di experiencia cu 25 
mes ta poco pero nos mester limita. Nos ekipo di ministernan 
ta hopi bon prepara y cada minister a busca personanan pa 
yude den e areanan cu e mester di ayudo”, Prome Minister a 
termina bisando. 

PRESENTACION DI PROME MINISTER EVELYN WEVER-CROES 
CONFERENCIA DI PRENSA 15 NOV 2021: 








ORGANOGRAM VAN DE 
BUREAUS VAN DE MINISTERS 






MINISTER 


INHOUDELIJIK & BEGROTINGS 
JURIDISCH ADVISEURS COÖRDINATOR 


CHEF DE BUREAU 








COMMUNICATIE- 
MEDEWERKER 


PERSOONLIJK SECRETARIËLE EN CONSULENT 
BODE BEVEILICER/ ADMINISTRATIEVE DIENSTVERLENING $ 


ONDERSTEUNING (PUBLIC INFORMATIEVOORZIENING 
listada RELATIONS) 





Gabinete Wever - Croes II 

















AANTAL PERSONEELSLEDEN 
BUREAU 11 november 2021 

Ministerio di Asuntonan General, Innovacion, Ministerio di Transporte Integridad, 

Organisacion di Gobierno, Infrastructura y 1 6 Naturalesa, y Asuntonan di Adulto Mayor 16 


Desaroyo Teritorial 


Ministerio di 15 Ministerio di 10 
Finansa v Cultura Enseñansa y Deporte 


Ministerio di 
20 


Ministerio di Asuntonan Economico, 9 
Husticia y Asuntonan Social 


Comunicacion y Desaroyo Sostenibel 





Ministerio di Ministerio di 
Salubridad Publico 22 Labor, Energia y Integracion 25 





Gabinete Wever - Croes TI 

Prome Minister Evelyn Wever-Croes: 
Awe, dialuna 15 di november den un programa special na television: 


GOBIERNO TA BRINDA INFORMACION 
TOCANTE 1 ANA DI LANDSPAKKET 


Dia 13 di November 2020 Gobierno di Aruba a firma un acuerdo 
cu Hulanda riba e asina vama Landspakket. Den cuadro di e 
contenido di esaki, Gobierno di Aruba lo presenta un programa 
informativo awe, dialuna 15 di november 2021 a traves di nos 
plantanan di television Tele Aruba y Canal 22. 


Den e documentario lo refleha bek riba e tempo cu a firma 
e acuerdo, unda nos ta para awor, y kico nos por spera pa 
futuro. Lo elebora riba e efecto y consecuencianan den cuadro 
di covid y e condicionnan cu Gobierno di Aruba a implementa 
pa garantisa salud publico. 


Prome Minister Evelyn Wever-Croes lo splica tocante e 
negociacionnan cu Hulanda, mientras cu tabata maneha e 
crisis, recuperacion, turismo y mas. Minister Xiomara Maduro 
lo elabora tocante e consecuencianan economico y financiero. 
Sefior Edwin Jacobs di SVB lo splica tocante e loonsubsidie y 
e hecho cu a yuda miles di hende cu a perde trabou y sefiora 
Ronella Croes di ATA lo trata e tema di pronostico pa turismo y 
recuperacion di e sector turistico. 


EDWIN JACOBS 
RONELLA CROES 


rss 





Evelvn Wever-Croes B 
Xiomara Maduro 











Di e forma aki Gobierno di Aruba kier a percura pa brinda henter 
comunidad informacion transparente riba e tema importante di 
Landspakket. 


Prome Minister den nomber di Gobierno di Aruba ta invita 
henter pueblo di Aruba pa sintonisa e programa special aki 
awe, dialuna 15 di november na TeleAruba pa 7:00 pm v na 
Canal 22 pa 8:35 pm. 

Ursell Arends 








Diahuebs 4 di november 2021, e minister di Transporte, 
Integridad, Naturalesa y Asuntonan pa Adulto Mayor, Ursell 
Arends tabata di bishita na Directie Natuur en Milieu ("DNM"). 
Den un reunion cu director, Sr Gisberth Boekhoudt a discuti 
varios puntonan di atencion y situacion actual pa loke ta trata 
nos naturalesa y medio ambiente. Alabes Minster a sera 
conoci cu henter e personal y a ricibi un bon bista di con e 
departamento ta funciona. 


Puntonan di importancia pa Minister Arends manera Maritiem 
Beleid (Marine Park), Derecho di Naturalesa (Rights of 
Nature), y tambe areanan protehi cu a wordo acorda hunto cu 
DNM pa asina por segura un maneho efectivo. DNM a bin ta 
desplegando un tremendo trabao pero ainda tin hopi retonan 
como tambe leynan y regulacion pa ser atendi cu ne pa por 
realisa e metanan stipula. Den esaki Minister Arends a indica 
di lo traha hunto cu DNM pa asina logra introduci maneho 
efectivo den cuadro di naturalesa y medio ambiente. 


Minister Arends durante campafia a enfoca riba e importancia 





cu derecho di naturalesa tin riba e calidad di bida pa tur esnan 
riba Aruba, referiendo na e importancia di balansa "welvaart y 
welzijn", esta progreso economico y bienestar general. 


Cu bishita di colega Minister Wever tambe na reunion di United 
Nations COP26, gobierno di Aruba ta sefiala su compromiso 
cu e meta di desaroyo sostenibel. E tratado di Paris 2015 no 
ta ratifica ainda pa Aruba, pero Aruba su energy policy - cual 
pronto lo wordo publica - lo ta conforme e objectivonan di e 
tratado di Paris, y e intencion ta pa e tratado di Paris wordo 
ratifica pa Aruba tambe, algo cu DNM tambe ta propone y 
Minister Arends ta sostene. 


"A yega ora pa duna nos naturalesa y medio ambiente e balor 
y respet cu e merece", Minister Arends ta opina, sefialando 
un cambio den mentalidad y e ideologia anticua di desaroyo a 
costo di naturalesa. "Sin naturalesa no tin bida y cu bon guia 
desaroyo facilmente por bai man den man cu naturalesa. Esey 
ta nos responsabilidad pa futuro generacionnan". 

MINISTER Xiomara Maduro 


Finansa y Cultura 


MINISTER DI CULTURA XIOMARA MADURO 
A YAMA SINTERKLAAS Y SU PIETNAN BON 
BINI NA ARUBA 


Diadomingo despues di merdia Minister di Cultura Xiomara 
Maduro a yama Sinterklaas y su Pietnan bon bini na Aruba. 
Pa motibo di covid no por a haci un actividad publico pa ricibi 
Sinterklaas. Nos muchanan por a mira e yegada di Sinterklaas 
y su Pietnan via television den un programa varia pa nos 
muchanan cu contamento di storia, baile, canto, traha cupcake, 
magia y pintura cu yen di premio cual a wordo prepara pa e 
comision di Fundacion Sinterklaas. Minister Xiomara Maduro 
den su discurso a pidi Sinterklaas pa hiba Covid den saco pa 
motibo cu covid ta hopi mal mucha y a stroba nos pais di hiba 
un bida normal, sano y trankil. Ademas e mandatario ta gradici 
Sinterklaas y su Pietnan, como tambe e fundacion y tur esnan 
cu a coopera pa e bunita programa pa ricibi Sinterklaas na 
Aruba 




























































edi INE, 

Continuacion MINISTER DI CULTURA XIOMARA MADURO A VAMA SINTERKLAAS.... 


+ Y 

Departamento di Cultura 


NOS ESCUDO 


E escudo di teritorio insular di Aruba, ta den uzo 
oficial desde 15 di november 1955, fecha riba 
cual Parlamento di Aruba, a aproba e escudo den 
un resolucion insular. Originalmente ‘Atelier voor 
Heraldische Kunsten', estableci na Amsterdam, 
Hulanda, a crea e disefio basico di e escudo. Den un 
concurso pa escudo organisa pa Gobierno Insular di 
Aruba y anuncia den 
corant riba 27 di 
maart 1953, e tayer 
Hulandes di arte. a 
somete e diseño, 
cual Gobierno Insular 
a selecta entre varios 
otro diseño. 


Riba e diseño aki, sin 
embargo, Gobierno 
di Aruba a haci dos 
cambio cu aprobacion 
di ‘Atelier = voor 
Heraldische Kunsten' 
pa hacie refleha mas 
ainda e simbolonan 
inconfundibel di 
Aruba. 

E cambionan aki ta 
den e di prome y 
di dos cuartel di e 
escudo. Mientras cu 
e tayer Hulandes a pinta e solo den e prome cuartel, 
Gobierno Insular a cambi'e pa un mata di aloe. 


Dene di dos cuartel originalmente e tayer Hulandes a 
pinta e sero di Jamanota; Gobierno di Aruba a cambia 
esaki pa e sero di Hooiberg. Bou di e reglanan di e 
concurso, e diseño di e escudo a bira propiedad di 
teritorio insular di Aruba. Asina ta cu escudo aki ta 
esun oficial di Aruba su Gobierno, manera aproba 
door di nos parlamento riba 15 di november 1955. 





Un escudo di un pueblo ta un simbolo cu ta refleha 
diferente aspecto tipico di e pueblo. Nos bunita 
escudo tambe tin su nificacionnan cual ta manera ta 
sigui. 

Den e prome cuartel e mata di aloe ta simbolo di e 
prome fuente di bienestar di nos teritorio insular. 
Den di dos cuartel, e sero di Hooiberg, como parti di e 
entidad, ta simbolisa 
e isla di Aruba, cu ta 
surgi for di lama. 

E colo berde 
duna, como colo di 
alegria, expresion 
di e alegria pa e 
autonomia obteni. 
E liñanan ondeante 
ta figuracion dí nos 
lama. 

Den e di tres cuartel, 
dunamento di man 
ta  simbolisa e 
lasonan amistoso 
cu otro nacion y 
pueblo, tanto den 
sector politico como 
tambe economico cu 
Hulanda y otro isla di 
Antiya Hulandes. E 
colo cora ta simbolisa 
generosidad, 
modestia, balor y laboriosidad, riba cual e lasonan 
aki ta basa. 

Den di cuater cuartel, e wiel ta representa e industria 
como fuente di bida di mas importante di nos isla. 

E cruz riba henter e escudo ta simbolisa devocion y 
fe. 
Eleonribaeescudotarepresentaforsa y generosidad, 
cual calidad ta ser subraya pa medio di e colo. 

E ramanan di laurel ta simbolo di paz y amistad. 


SG 


ws DCA 


Departamento di Cultura Aruba 

PROYECTO “BEACH ZAND” 


Dia 9 di november 2021, nos a cuminssa cu e proyecto di Awe nos lo ta hibando santo blanco na Boca Cathalina y e otro 
Beach Zand. E proyecto akinan ta encera vena nos beachnan siman na Eagle Beach. 
cu santo blanco. Proyecto di Beach Zand ta programa pa caba dia 30 di 


Nos a cuminsa cu Arashi Beach, cual nos a caba cune diabierna november 2021 
cue pasa. 

MINISTER Rocco Tjon 


Husticia y Asuntonan Social 











Minister Rocco Tjon: 


A BISHITA Y REUNI CU E DIFERENTE 
DEPARTAMENTONAN Y TRAHADONAN DEN 
E TERENO DI ASUNTONAN SOCIAL 


Dialuna 15 di November, Minister di Husticia y Asuntonan 
Social Sr. Rocco Tjon, a dedica e dia completo na brinda e 
debido atencion na e Departamentonan di Asuntonan Social 
cu ta resorta bou di su Ministerio. Esaki, despues di a ricibi e 
peticion di e trahadonan den e tereno pa e oportunidad di por 
comparti nan pensamento cu e Mandatario. 

























Segun e Mandatario, e tawata un dia ameno, caminda a logra 
scucha varios "feedback" di e trahadonan. Alabes a reconoce 
e retonan cu ta biba den e diferente departamentonan y ta 
cla pa sigui cu e trabou duro cu tin su dilanti. E meta final ta 
pa logra trece un miho ekilibrio y un miho structura caminda 
e departamentonan por traha mas integra cu otro pa asina 
brinda un miho cuido na nos hendenan. 








Por ultimo, Minister Tjon a expresa cu e ta sumamente contento 
di por a brinda e atencion v oido na e trahadonan cu ta traha 
cu alma y cuerpo na e bienestar di nos hendenan cu tin mas 
mester di dje. 

MINISTER Endy Croes 


Enseñansa y Deporte 


MINISTER DI ENSEÑANSA Y DEPORTE 
ENDY CROES A REUNI CU EKIPO DI 
MANEHO DI IBISA 


Siman pasa Minister Endv Croes, a continua cu diferente 
reunionan riba e tereno di enseñansa y deporte, unda a reuni 
cu e ekipo di maneho di IBISA, sr. Edgar Erasmus, sr. Wladimir 
Wolff y sr. Christiaan Goedhart. 


































IBISA ta un di e departamentonan di Gobierno, bon conoci 
cu ta traha cerca di deporte y cu nos atletanan. 'E tabata un 
reuinion fructifero, nos a elabora riba e vision y direccion di 
Ministerio di Deporte pa hunto cu IBISA nos percura pa realisa 
e plan; pa hiba deporte bek na scol, manera entre otro weganan 
escolar (WE) na afia 2022', e Mandatario a expresa. Tambe a 
elabora riba e reapertura di e cancha di futbol di Johan Cruijff 
na Jaburibari den luna di december venidero. 





A papia di e futuro di e organisacion di IBISA y a combersa un 
proyecto 'Diadomingo activo' unda lo cera caya pa duna nos 
conciudadanonan e oportunidad haci deporte sea ta cana, cana 
cu cacho, core, core baiskel etc. Durante e reunion a elabora 
riba e desayoro pa cu IBISA San Nicolas, weganan Interinsular 
Y posibel Koninkrijksspelen. E mandatario a finalisa bisando 
cu 2022 lo ta un afia grandi y bunita pa ensefiansa y deporte. 

MINISTER DI ENSENANSA Y DEPORTE 
A REUNI CU COMMISSIE VOORTGEZET 
OUDERSCHAP ARUBA 











Recientemente Minister Endy a reuni cu sra. Michella 
Steenvoorde-Laclé di comision 'Voortgezet Ouderschap Aruba' 
unda a toca di varios tema cu ta bai ricibi atencion di Ministerio 
di Enseñansa y Deporte durante e proximo cuatro añanan. 


Minister Endy Croes a haya un presentacion di e proyecto 
y plan den su totalidad door cu enseñansa tambe tin un rol 
importante den esaki. 


Ta trata aki pa pasa un ley di un plan obligatorio pa mayornan 
cu ta divorcia unda mester laga cuido pa e mucha bon regla 
prome cu divorcio. Aruba ta den top 2 na mundo den divorcio. 
Tin un averahe di 1300 tata ta cria nan vui via di Directie 
Voogdijraad. Ta trahando riba e ley aki pa asina percura pa 
prome cu divorcio e parti di e yuinan keda bon regla atraves 
di un plan di e propio mayornan. Paso mayornan tin un 
responsabilidad comparti pa cuida nan yuinan. 


Emandatardio aenfatisacuereunionabay den unbon atmosfera 
y su deseo y empeño ta pa soluciona problematicanan mas 
tanto posibel, crea espacio pa trankilidad, paz y mehoracion 
den e tereno di Enseñansa. 





MINISTER DI ENSEÑANSA Y DEPORTE 
ENDY CROES PRESENTE NA E APRETURA DI 
CAMPEONATO DI ARUBA BASKETBALL BOND 


Diabierna anochi Minister Endy Croes tabata presente na YMCA 
na San Nicolas pa e apertura di campeonato di basketball pa 
e temporada 2021 — 2022. 

Presente na e na e ceremonia di apertura tabata presidente di 
ASU, sr. Gerald Franca, presidente di Aruba Basketball Bond 
sr. Kenneth Vrolijk y e ekiponan S.V. Estrella Aruba Bank, Aruba 
Jrs, De Vuyst Impact, CEO Dream Basketball y SUF Stealers. 


'Ta un honor pa por ta presente y por efectua apertura di e 
torneo aki, mi ta kere den deporte', e mandatario a expresa. 
Deporte ta e vehiculo cu ta yuda forma nos como persona, e 
ta forma carater, forma disciplina y forma bon persona pa cu 
futuro di Aruba. E mandatario a sigui bisa; corda riba tereno 
boso ta hunga bala pa gana kizas poco bruto contra otro cu 
e ambicion pa gana, pero final di dia deporte ta e vehiculo pa 
nos sera amistad. 


E Mandatario a gradici e mayornan cu ta apoya nan yuinan y 
duna nan e sosten pa por practica deporte. Tambe ta gradici 
Aruba Basketball Bond, referee y e boluntarionan cu ta traha 
cu amor y pasion pa deporte. Alabes ta desea e ekiponan hopi 
exito den e temporada nobo di basketball. 

EXITOSO ANOCHINAN INFORMATIVO 
DI BECA DEPORTIVO PRESENTA PA 
MINISTERIO DI ENSENANSA V DEPORTE 











Diahuebs y diabierna ultimo studiantenan y nan mavornan a 
bini hunto pa hava presentacion e programa di BECA Deportivo 
duna pa fundadora di Edu Search 4 u, 

sra. Monique Isebia. Dos anochi sumamente interesante vena 
cu informacion. Edu Search 4 You ta un compania di Curaçao 
cu tin hopi contacto v atraves di e compania hopi studiante 
a drenta Merca y haci un excelente papel. E deportenan cu 
Edu Search 4 You ta representa ta entre otro: futbol, baseball, 
landamento, basketball, volleyball, softball y tennis. 


Minister Endy Croes a bisa cu den e vision y plan di Gabinete 
Wever Croes 2 y Ministerio di Deporte hopi atencion lo wordo 
duna na deporte. Banda di e custumber cu nos studiantenan 
por scoge pa bay continua cu nan estudio na Hulanda, nos kier 
brinda oportunidad na studiante atleta e avenida pa bay Merca 
atraves di un beca deportivo. E oportunidad cu Merca ta brinda 
e studiante atleta ta uno hopi diversifica. 


Minister Endy Croes a sigui bisa; bo haya un oportunidad 
pa bay scol y practica e deporte cu bo ta gusta riba un otro 
nivel. Hopi biaha bo tin un sofio pa bira un 'mavor leaguer' of 
un strea di NBA of un landado profesional pero e caminda ta 
largo. E caminda no ta tur ora nos ta logra yega na nos sofio. 
Pero e caminda aki ta bay duna bo si bo no logra concretisa bo 
sofio, bo ta bin bek cu un bon educacion cu un diploma sea di 
universidad of “college”. 

E studiante ta bin bek cu e preparacion fisico y deportivo di un 
standard hopi halto. 








E mandatario a sigui bisa mi tin un yui cu a pasa aden, mi a 
bibe di serca y mi a mire. 


Banda di esaki mi mes tabata un dirigente deportivo na Aruba, 
mi conoce nos mentalidad na Aruba tambe di train dos biaha 
pa siman ta okay of tres biaha pa siman. E manera con bo 
ta wordo educa na scol cu e programa di educacion con bo 
mester prepara bo mes fisicamente. Mi ta consciente cu nos 
no lo mira e resultado mayan pero mi ta sigur cu den cuatro of 
seis aña nos ta cuminsa mira resultadonan grandi. Curagao ta 
un poco mas adelanta cu nos den esaki door cu nan tin grupo 
den e ocho aña a bay y a regresa bek y ta contribui banda di 
nan trabou den e deporte local cu idea y na manera creativo ta 
stimulando hopi hoben pa practica deporte. 

Continuacion EXITOSO ANOCHINAN INFORMATIVO DI BECA DEPORTIVO... 





Como gobierno nos no ta ainda unda nos kier ta pa sostene 
e plan aki den su totalidad. E intencion ta cu bo ta wordo 
brinda un otro avenida pa bay studia na Merca riba un of otro 
progama di studiante atleta ta costa placa. Nos ta busca e 
studiante atleta cu tin talento, depende di e talento y depende 
di e programa cu e scolnan ta ofrece bo por bin na remarca pa 
un beca deportivo. Banda di esey gobierno na su turno mi ta 
spera cu na 2022 nos por concretisa esaki nos lo percura pa 
haya financiamento di estudio. Nos lo sigui cu negociacion cu 
Directie Onderwijs y Studiefinanciering pa cambionan atraves 
di landsbesluit pa duna e studiantenan cu tin talento cu tin un 
MBO tambe e oportunidad pa yega asina leu. 




















Ministerio di Enseñansa y Deporte kier gradici Edu Search 
4 You, sra. Monique Isebia, sr. Milton Croes, IBISA pa nan 
cooperacion y tur esnan cu ta haci e proyecto aki posibel 

MINISTER Glenbert F. Croes 





abor, Energia y Integracion 








ARUBA KIER TRAHA 


Om- en Bijscholing 


E programa di Her-, 





Minister di Lavor, Energia 
B integracion 


shando pa 100% 
lecuperacion 





Desde di e pandemia nos bida a cambia por completo. Henter 
e sector laboral y comercial tambe. Trabounan cu antes tabata 
existi ya no t'ey mas. Funcionnan cu antes tabata existi na 
gran cantidad, awor ta hopi limita. E cambionan aki ta trece su 
retonan cu ne y ta exigi di nos un cambio den nos ‘mindset’, 
mentalidad, cu na mes momento mester motiva nos pa sifia 
habilidadnan nobo, expande nos propio horizontenan sin 
pensamento di limitacion. 


Tur cambio ta trece resistencia. Tur locual ta desconoci por 
haci nos insigur. Cu esaki den mente, Minister Glenbert Croes 
a anuncia e programa “Aruba Kier Traha' (AKT). E prome curso 
cu lo wordo ofreci ta “Change of Mindset'. Den e curso aki lo 
prepara nos hendenan completamente di nobo pa e mercado 
laboral, for di ‘soft skills’ te cu na etiketa di solicitud. Lo brinda 
e oportunidad pa sifia con pa traha un CV. Di parti di Minister 
Glenbert Croes, e ehercicio ta wordo haci pa ekipa Ensefiansa 








pa Empleo bek na su forma original pa atrabes di e instancia 
aki, Ministerio di Labor facilita oportunidad di recapacitacion 
(her-, om- en bijscholing). E programa di recapacitacion lo bay 
den cooperacion estrecho cu comercio- y gremionan, pa cumpli 
cu e demanda di mercado laboral y pone nos hendenan bek 
na trabou. Esaki ta e meta di e programa di Minister Glenbert 
Croes: Aruba Kier Traha. 


E secreto di exito ta den cada un di nos. Gobierno di Aruba 
lo yuda bo cu e hermentnan necesario pa por logra exito den 
haya un trabou nobo. E resto ta keda den bo man. 


Pronto lo wordo anuncia mas tocante e cursonan. Mientras 
tanto e mandatario ta invita tur hende pa subi e pagina di 
Facebook di Fase Helpdesk como tambe esun di DPL pasobra 
riba ambos pagina ta comparti hopi oportunidad pa trabou. 
Solicita! 

Departamento di Salud Publico: 


UPDATE 15 DI NOVEMBER 2021 


Segun resumen di awe 15 persona a recupera y un total di 6 11 caso pa dia y un averahe di ‘positivity rate’ semanal di 8% 
caso nobo di COVID-19 a keda registra di cual tur ta residente. pa dia. 

E cifranan aki ta representa un ‘Positivity rate’ bou di nos 

residentenan di 12%. Actualmente na Aruba tin 9 persona interna debi na COVID di 
E cantidad di casonan activo di COVID-19 pa awe ta 135 y cual den ICU tin 1 persona, riba piso general tin 8 persona y 
cantidad di fayecidonan relaciona cu COVID-19 ta 172. Datos na Colombia tin actualmente 10 persona den ICU y 2 riba piso 
ta ilustra casonan nobo di COVID cu un average semanal di general. 











TOTAL RESIDENTE NO-RESIDENTE 
Casonan Nobo 6 6 o 
Activo 135 116 18 
15782 14301 1481 
Positivo 16089 14586 1502 
172 169 3 
Vacuna 83208 - äi 








Drumi suficiente y determina bo orariol 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 


tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 


Amisi' 
Te 


Mantene 1.5M Laba man Uza tapa boca 
minimo di distancia frecuentemente (SY paden di tur luga 

